Harga
<s>Harga (arapski: الخارجة/ Al-Khārijah) je grad od 75,530 stanovnika na jugozapadu Egipta u muhafazi Vadi al Džadid u kojoj je i administrativni centar.</s>

<s>Geografske karakteristike</s>

<s>Harga leži u Libijskoj pustinji u istoimenoj oazi, udaljena oko 180 km jugozapadno od Nag Hamadija sa kojim je povezana željeznicom.</s>

<s>Ta oaza je svojom površinom od 3.650 km² najveća u Egiptu, proteže se od sjevera prema jugu u dužinu od nekih 160 km, a široka je od 19 do 80 km (istok-zapad).</s><s>Na njenom sjevernom plodnijem kraju leži Harga, grad uskih zavojitih uličica, mjestično uklesanih u stijenu.</s>

<s>Historija</s>

<s>U vrijeme Antičkog Egipta ta oaza nosila je ime Kenem ili Hibis, i često je korištena kao mjesto za progon nepoželjnih.</s><s>Hibis je bio značajni grad staroga vijeka, što je vidljivo po ostatcima nekadašnjih građevina.</s><s>U njemu je
ahemenidski kralj Darije Veliki (umro 486. pne.) podigao hram posvećen bogu Amonu, koji je iskopan 1908.-11.</s>

<s>Od nekad velikog rimskog grada ostale su samo ruševine i ostatci hrama, koji je podignut za vladavine cara Antonina Pije (umro 161.).</s>

<s>Današnja Harga je moderan grad, sa puno novih stanovnika doseljenih iz prenapučene doline Nila, u sklopu ambicioznog plana iz 1960-ih, da će se kopanjem dubokih arteških bunara, navodnjavanjem moći znatno povećati količina obradivih oranica.</s>

<s>Znamenitosti</s>

<s>Najveća znamenitost grada je ranokršćanska nekropola El Bagavat, sa grobnicama od kojih neke 
datiraju s kraja 2 početka 3. vijeka.</s>

<s>U centru te nekropole se nalazi se i jedna od najstarijih crkava u Egiptu, okružena sa 263 malih grobnih kapela.</s>

<s>Privreda</s>

<s>U oazi se proizvodi žito, datulje, masline, voće i povrće.</s>

<s>Harga ima i industrijsku zonu na površini od 76 hektara.</s>

<s>Izvori</s>

<s>Vanjske veze</s>

<s>Al-Wāḥāt al-Khārijah, oasis, Egypt 
 Harga</s>

<s>Gradovi u Egiptu</s>

